Gælder GDPR, når jeg ikke behandler personfølsomme oplysninger?
GDPR gælder, når du behandler personoplysninger. Betegnelsen ”personfølsomme oplysninger” findes ikke i databeskyttelsesreglerne.
Databeskyttelsesforordningen opdeler personoplysninger i tre typer:
Personoplysninger (ikke-følsomme oplysninger)
Særlige kategorier af personoplysninger (følsomme oplysninger)
Oplysninger om straffedomme og lovovertrædelser eller tilknyttede sikkerhedsforanstaltninger
GDPR gælder, uanset hvilken type af personoplysninger du håndterer.